ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                                                   Na rokovanie vlády SR
                                                                                                                   Dňa  17. mája 2006
                                                                                                                   K materiálu č. 8782/2006
                                                                                                                   K bodu č. 10

S T A N O V I S K O
k návrhu na uzavretie Dohody medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici

I

      Návrh na uzavretie Dohody medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici predložil na rokovanie vlády Slovenskej republiky minister dopravy, pôšt a telekomunikácii Pavol Prokopovič   v novom znení.

II

    Účelom dohody je vytvoriť právny rámec pre prevádzkovanie, údržbu a rekonštrukciu cestných hraničných mostov a úsekov hraničných ciest na spoločnej štátnej hranici. Uzavrieť túto dohodu je potrebné z dôvodu, že po výstavbe nových mostných objektov na spoločnej hranici už pôvodná dohoda  uzavretá medzi ČSSR a MĽR v roku  1986 nezodpovedá súčasnému stavu.

III

    Uvedená zmluva je bilaterálnou prezidentskou zmluvou, medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a podľa čl. 7 ods. 4 Ústavy SR sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

      Legislatívna rada vlády Slovenskej republiky prerokovala predložený návrh na uzavretie uzavretie Dohody medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici na svojom rokovaní dňa 10. januára  2006 a  odporučila ho vláde Slovenskej republiky  s ôsmimi pripomienkami schváliť.

IV

      Sekcia vládnej legislatívy Úradu vlády Slovenskej republiky skonštatovala, že všetkých osem pripomienok legislatívnej rady bolo do materiálu zapracovaných a odporúča vláde Slovenskej republiky návrh na uzavretie Dohody medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici v predloženom znení  s c h v á l i ť.

V Bratislave 11. mája 2006
Vypracoval: Pavel  K a n k a

                                                                                  Štefan  G r m a n
                                                                                  generálny riaditeľ
                                                                             sekcie vládnej legislatívy